Canal+

Canal+ estas franca duon-ĝenerala privata televidkanalo kies programoj konsistas esence el filmoj kaj el raportado pri sportaj eventoj. Ĝi estas la unua paga franca televido; ĝi apartenas al grupo Canal+ (Filio de la Grupo Vivendi).

 Historio de la kanalo 
La 9-an de junio 1982, la prezidento de la franca respubliko François Mitterrand anoncis dum gazetara kunveno : “La tre baldaŭan envojigon de projekto pri kvara televidkanalo. Ĝi pli turnos sin al redissendoj kaj ankaŭ al la problemoj de Kulturo. Tiu kanalo necesigos neniun kroman elspezon.“

La 4-an de novembro 1984, André Rousselet, iama helpanto de la prezidento, fariĝinta prezidanto de Canal+, malfermis la antenon je la 8a horo por 186,000 unuaj abonantoj-"fondintoj".

 El eraro rezultis ĝia nomo 
Laŭ du ĵurnalistoj de la gazeto Libération, la nomo "Canal+" fontis el eraro. Origine, la dosiero nomiĝis Canal 4, t.e. logika sekvo post la tri unuaj francaj televidkanaloj : TF1, Antenne 2 kaj FR3. La cifero "4" malbone presita kaj legebla kiel "+" estus haviginta al André Rousselet, la ideon pri definitiva nomo de la kanalo.

 Unuaj sukcesoj post malfacila komenca periodo 
Ne tre plaĉis al la tri unuaj publikaj kanaloj la alveno de plia. Merkatpritaksado erare gvidis la preferon al publiko el grandaj urboj kaj finance bonstata. Plie, necesis solvi teknikajn problemojn, i.a. la kanalo devis ekspluati specifan antenon por ricevo (VHF). Aldoniĝis problemoj de piratado de ĝia malkodilo.

En 1985, la anonco pri kreo de du novaj senpagaj privataj kanaloj La Cinq (La Kvina) kaj TV6, instigis la telespektantojn al atendemo kaj forte bremsis la abonojn. Fine de 1985, la financa bilanco estis deficita.

La 9an de decembro 1989 la nombro de abonantoj de Canal+ superis 3 milionojn kaj ĝia profito atingis 774 milionojn da francaj frankoj (1,18 miliono da eŭroj) por entuta spezosumo de 5,3 miliardoj da francaj frankoj (808 milionoj da eŭroj). Ĝi forlasis sian parizan sidejon kaj translokiĝis en Issy-les-Moulineaux (Departemento Hauts-de-Seine).

 Apartaĵoj 
Jam dekomence, Canal+ skuis kutimojn de la franca televido :
 paga kanalo alirebla per surtera hertza reto;
 fono sobra kaj nigra en epoko kiam nigra ekrano timigis la ceterajn kanalojn, kun emblemo 2D (dudimensia), kaj en epoko kiam laŭmodiĝis 3D (tridimensia);
 foresto de prezentantino anstataŭigita per anonc-tekstoj;
 multdissendo de freŝdataj filmoj el furorlisto ("box-office");
 impertinentaj elsendoj ("la spirito Canal") kun tono nekongrua kun la temo;
 rekta dissendo de la matĉoj de "Ligue 1" de futbalo (Ĉampionado de Futbalo de Francio);
 dissendo de la Ligo de Ĉampionoj de futbalo.

Canal+ estas unu el la plej grandaj eŭropaj aŭdovidaj grupoj : Groupe Canal+. En 2008, ĝia spektantaro konsistigis averaĝe 3,3% el la tuta spektantaro de francaj televidkanaloj (3,4% en 2007; unuavice troviĝas la privata TF1 kun 27,2% laŭ Médiamétrie).

 Programado 
La programoj de Canal+ France konsistas esence el freŝdataj filmoj en ekskluziveco kaj ĉiuj matĉoj de futbalo de "Ligue 1" kies rajtojn je dissendo ĝi aĉetis en 2004 por 600 milionoj da eŭroj. Sed la kanalo estas duonĝenerala kaj sekve programas ankaŭ filmseriojn, magazinojn, informbultenojn, distrajn kaj porjunulajn programojn, humuro (i.a. "Les guignols de l'info" - la ginjolludantoj de la informado), dokumentaraj filmoj.

 Organizado 
 Estraranoj 
Ĝeneralaj prezidantoj-direktoroj 
 André Rousselet : 4/11/1984 - 14/02/1994
 Pierre Lescure : 14/02/1994 - 16/04/2002
 Xavier Couture : 16/04/2002 - 02/2003
 Bertrand Méheut : ekde 02/2003

Ĝeneralaj direktoj el grupo C+
 Pierre Lescure : 4/11/1984 - 14/02/1994
 Denis Olivennes : 06/1999 - 12/04/2002
 Bertrand Méheut : 05/2002-02/2003

Ĝenerala direktoroj de la programoj 
 Alain de Greef : 4/11/1984 - 12/2000
 Michel Denisot : 12/2000 - 02/2002
 Dominique Farrugia : 02/2002 - 02/2003
 Guillaume de Vergès 02/2003- 11/2003
 Rodolphe Belmer : ekde 11/2003

Animantoj 
 Jean-Michel Aphatie
 Thierry Ardisson
 Élé Asu
 Ali Baddou
 Yann Barthes
 Eric Bayle
 Frédéric Beigbeder
 Maïtena Biraben
 Louise Bourgoin
 Frédéric Brindelle
 Patrick Bruel
 Elise Chassaing
 Pascale Clark
 Florence Dauchez
 Michel Denisot
 Marcel Desailly
 Didier Deschamps
 David Douillet
 Christophe Dugarry
 George Eddy
 Stéphane Guillon
 Aimé Jacquet
 Charlotte le Grix de la Salle
 Anne-Elisabeth Lemoine
 Bixente Lizarazu
 Ariane Massenet
 Hervé Mathoŭ
 Fred Moulin
 Jules-Edouard Moustic
 Thomas N'gijol
 Thierry Rey
 Victor Robert
 Daphné Roulier
 Bruce Toussaint
 Laurent Weil
 Ariel Wizman
 Zinedine Zidane

 Sidejo 
1 place du Spectacle
92130 Issy-les-Moulineaux
Tel : (33) (0)1 71 35 35 35
Retejo : http://www.canalplus.fr/

 Dissendo 
Analoga : VHF / UHF Sécam Chaîne n° 4 (Kanalo n° 4) 
Cifereca : TNT : TNT (Cifereca surtera franca Televido) Chaîne n° 4 paga (horaroj de klara senpaga spektebleco)
Satelito : CanalSat : Chaîne n° 4 
TPS : Chaîne n° 4 
Kablo : Noos : Chaîne n° 4
ADSL
Freebox TV : Chaîne n° 4
Neufbox/SFR TV : Chaîne n° 4
Alice : Chaîne n° 4
Orange TV : Chaîne n° 4
Darty Box TV : Chaîne n° 4 

 Vidu ankaŭ 
 Televido en Francio

 Fonto 
La baza materialo de tiu ĉi artikolo fontas el la franclingva versio de Wikipedia.

Kategorio:Televido en Francio
Kategorio:Televidkanaloj